CELEX ID: 32011D0391
Publication Date: 2011-07-01

Document:
KOMISIJOS SPRENDIMAS
2011 m. liepos 1 d.
dėl tam tikrų medžiagų neįrašymo į Europos Parlamento ir Tarybos direktyvos 98/8/EB dėl biocidinių produktų pateikimo į rinką I, IA arba IB priedus
(pranešta dokumentu Nr. C(2011) 4596)
(Tekstas svarbus EEE)
(2011/391/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
kadangi:
(1)
2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) nustatytas veikliųjų medžiagų, kurias reikia įvertinti siekiant nuspręsti, ar reikia įrašyti į Direktyvos 98/8/EB I, IA arba IB priedą, sąrašas.
(2)
Tam tikri į tą sąrašą įtrauktų medžiagų ir produktų tipų deriniai nebuvo įvertinti, nes arba visi dalyviai pasitraukė iš peržiūros programos, arba per Reglamento (EB) Nr. 1451/2007 9 straipsnyje ir 12 straipsnio 3 dalyje nustatytą laikotarpį už vertinimo ataskaitos rengimą atsakinga valstybė narė negavo visų reikiamų dokumentų.
(3)
Todėl, vadovaudamasi Reglamento (EB) Nr. 1451/2007 11 straipsnio 2 dalimi, 12 straipsnio 1 dalimi ir 13 straipsnio 5 dalimi, Komisija apie tai informavo valstybes nares. Be to, ši informacija paskelbta elektroninėmis priemonėmis.
(4)
Per tris mėnesius nuo minėtos informacijos paskelbimo tam tikras skaičius bendrovių pareiškė norą perimti minėtų medžiagų ir produktų tipų peržiūros programos dalyvio vaidmenį. Tačiau šios bendrovės nepateikė visų reikiamų dokumentų.
(5)
Todėl, remiantis Reglamento (EB) Nr. 1451/2007 12 straipsnio 5 dalimi, minėtų medžiagų ir produktų tipų nereikėtų įrašyti į Direktyvos 98/8/EB I, IA arba IB priedus.
(6)
Siekiant teisinio tikrumo reikėtų nustatyti datą, nuo kurios biocidiniai produktai, kurių sudėtyje esančios šio sprendimo priede nurodytos veikliosios medžiagos naudojamos šio sprendimo priede nurodytų tipų produktams gaminti, neturėtų būti teikiami rinkai.
(7)
Šiame sprendime numatytos priemonės atitinka Biocidinių produktų nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priede nurodytos medžiagos, skirtos atitinkamų tipų produktams gaminti, į Direktyvos 98/8/EB I, IA arba IB priedus neįrašomos.
2 straipsnis
Taikant Reglamento (EB) Nr. 1451/2007 4 straipsnio 2 dalį, biocidiniai produktai, kurių sudėtyje esančios šio sprendimo priede nurodytos veikliosios medžiagos naudojamos šio sprendimo priede nurodytų tipų produktams gaminti, rinkai nebeteikiami nuo 2012 m. liepos 1 d.
3 straipsnis
Šis sprendimas skirtas valstybėms narėms.
Priimta Briuselyje 2011 m. liepos 1 d.

EuroVoc Classification:
Level 1: 100147
100149
100160
100156
Level 2: 100269
100215
100245
100196
Level 3: 13
2442
1362
2479
All Descriptors: 191
2739
3730
5451